title: 2011 m. kovo 7 d. Tarybos sprendimas dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję visų pirma su teismų bendradarbiavimu baudžiamosiose bylose ir policijos bendradarbiavimu

text:
18.6.2011

               LT

               Europos Sąjungos oficialusis leidinys

               L 160/1

         TARYBOS SPRENDIMAS
   2011 m. kovo 7 d.
   dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję visų pirma su teismų bendradarbiavimu baudžiamosiose bylose ir policijos bendradarbiavimu
   (2011/349/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 16 straipsnį, 79 straipsnio 2 dalies c punktą, 82 straipsnio 1 dalies b ir d punktus, 87 straipsnio 2 ir 3 dalis, 89 ir 114 straipsnius kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2006 m. vasario 27 d. pirmininkaujančiai valstybei narei suteikus įgaliojimus, padedant Komisijai buvo baigtos derybos su Lichtenšteino Kunigaikštyste ir Šveicarijos Konfederacija dėl Protokolo dėl Lichtenšteino prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis (toliau – protokolas).

               (2)

               Vadovaujantis Tarybos sprendimais 2008/261/EB (1) ir 2008/262/TVR (2) bei su sąlyga, kad jis bus sudarytas vėliau, protokolas Europos Sąjungos vardu buvo pasirašytas 2008 m. vasario 28 d.

               (3)

               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė Europos bendrijos teises bei pareigas.

               (4)

               Protokolas turėtų būti patvirtintas.

               (5)

               Dėl Šengeno acquis, kuriam taikoma Sutarties dėl Europos Sąjungos veikimo trečios dalies V antraštinė dalis, plėtojimo tikslinga 1999 m. gegužės 17 d. Tarybos sprendimą 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis
                   (3) pradėti taikyti mutatis mutandis santykiuose su Lichtenšteinu.

               (6)

               Remiantis prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl į Europos Sąjungos sistemą integruotos Šengeno acquis 5 straipsnio 1 dalimi bei 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (4) 8 straipsnio 2 dalimi, Jungtinė Karalystė dalyvauja įgyvendinant šio sprendimo nuostatas.

               (7)

               Remiantis prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl į Europos Sąjungos sistemą integruotos Šengeno acquis 5 straipsnio 1 dalimi bei 2002 m. vasario 28 d. Tarybos sprendimo 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (5) 6 straipsnio 2 dalimi, Airija dalyvauja įgyvendinant šio sprendimo nuostatas.

               (8)

               Remiantis prie Europos Sąjungos sutarties ir Sutarties dėl Europos Sąjungos veikimo pridėtu Protokolu dėl Danijos pozicijos, šis sprendimas nedaro poveikio Danijos pozicijai,

         PRIĖMĖ ŠĮ SPRENDIMĄ:
   1 straipsnis
   Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolas dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis ir susiję dokumentai patvirtinami Europos Sąjungos vardu.
   Protokolo ir susijusių dokumentų tekstai pridedami prie šio sprendimo.
   2 straipsnis
   Šis sprendimas taikomas srityse, kurioms taikomos protokolo 2 straipsnio 1 ir 2 dalyse išvardytos nuostatos, ir jų plėtojimui, jei tokios nuostatos išvardytos sprendimuose 2000/365/EB ir 2002/192/EB.
   3 straipsnis
   Sprendimo 1999/437/EB 1–4 straipsnių nuostatos lygiai taip pat taikomos Lichtenšteino asociacijai įgyvendinant, taikant ir plėtojant Šengeno acquis.
   4 straipsnis
   Tarybos pirmininkas įgaliojamas paskirti asmenį, įgaliotą Europos Sąjungos vardu deponuoti protokolo 9 straipsnyje numatytą patvirtinimo dokumentą, kuriuo išreiškiamas Sąjungos įsipareigojimas laikytis protokolo, ir pateikti šį pranešimą:

      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė Europos bendrijos teises bei pareigas, bei nuo minėtos datos naudojasi visomis Europos bendrijos teisėmis ir prisiima visas Europos bendrijos pareigas. Todėl protokole ir susitarime pateiktos nuorodos į „Europos bendriją“ atitinkamais atvejais turi būti suprantamos kaip nuorodos į „Europos Sąjungą“.“

   5 straipsnis
   Šis sprendimas įsigalioja jo priėmimo dieną.
   6 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2011 m. kovo 7 d.

            Tarybos vardu

            Pirmininkas

         CZOMBA S.

      (1)  2008 m. vasario 28 d. Tarybos sprendimas 2008/261/EB dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis pasirašymo Europos bendrijos vardu ir laikino tam tikrų nuostatų taikymo (OL L 83, 2008 3 26, p. 3).

      (2)  2008 m. vasario 28 d. Tarybos sprendimas 2008/262/TVR dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis pasirašymo Europos Sąjungos vardu ir laikino tam tikrų nuostatų taikymo (OL L 83, 2008 3 26, p. 5).

      (3)  OL L 176, 1999 7 10, p. 31.

      (4)  OL L 131, 2000 6 1, p. 43.

      (5)  OL L 64, 2002 3 7, p. 20.
   BAIGIAMASIS AKTAS
   EUROPOS SĄJUNGOS
   ir
   EUROPOS BENDRIJOS,
   ir
   ŠVEICARIJOS KONFEDERACIJOS,
   ir
   LICHTENŠTEINO KUNIGAIKŠTYSTĖS,
   toliau – Susitariančiosios Šalys, įgaliotieji atostovai,
   susirinkę Briuselyje 2008 metų vasario dvidešimt aštuntą dieną pasirašyti Europos bendrijos, Šveicarijos Konfederacijos ir Lichtenšteino Kunigaikštystės protokolą dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą, patvirtino protokolą. Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolą dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis, patvirtino protokolą.
   Susitariančiųjų Šalių įgaliotieji atstovai pažymėjo toliau pateikiamas ir prie šio Baigiamojo akto pridedamas deklaracijas:

               —

               Susitariančiųjų Šalių bendrą deklaraciją dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros;

               —

               Susitariančiųjų Šalių bendrą deklaraciją dėl 2000 m. gegužės 29 d. Konvencijos dėl Europos Sąjungos valstybių narių savitarpio pagalbos baudžiamosiose bylose (1) 23 straipsnio 7 dalies;

               —

               Europos bendrijos ir Lichtenšteino deklaraciją dėl išorės santykių;

               —

               Lichtenšteino deklaraciją dėl savitarpio teisinės pagalbos baudžiamosiose bylose;

               —

               Lichtenšteino deklaraciją, susijusią su 5 straipsnio 2 dalies b punktu (terminai priimant naujas Šengeno acquis plėtojančias nuostatas);

               —

               Lichtenšteino deklaraciją dėl Europos Konvencijos dėl savitarpio teisinės pagalbos baudžiamosiose bylose ir dėl Europos Konvencijos dėl ekstradicijos taikymo;

               —

               Europos bendrijos deklaraciją dėl Išorės sienų fondo 2007–2013 m. laikotarpiui;

               —

               Europos Komisijos deklaraciją dėl pasiūlymų perdavimo;

               —

               Bendrą deklaraciją dėl bendrų posėdžių.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         På Europeiska unionens vägnar

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarskou konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendømmet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensleinin ruhtinaskunnan puolesta
         För Furstendömet Liechtenstein

      (1)  OL C 197, 2000 7 12, p. 1.
   BENDROS SUSITARIANČIŲJŲ ŠALIŲ DEKLARACIJOS

      SUSITARIANČIŲJŲ ŠALIŲ BENDRA DEKLARACIJA DĖL EUROPOS OPERATYVAUS BENDRADARBIAVIMO PRIE EUROPOS SĄJUNGOS VALSTYBIŲ NARIŲ IŠORĖS SIENŲ VALDYMO AGENTŪROS
      Susitariančiosios Šalys pažymi, kad bus sudaryti papildomi susitarimai dėl Šveicarijos ir Lichtenšteino dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje remiantis su Norvegija ir Islandija pasirašytų susitarimų pavyzdžiu.

      SUSITARIANČIŲJŲ ŠALIŲ BENDRA DEKLARACIJA DĖL 2000 M. GEGUŽĖS 29 D. KONVENCIJOS DĖL EUROPOS SĄJUNGOS VALSTYBIŲ NARIŲ SAVITARPIO PAGALBOS BAUDŽIAMOSIOSE BYLOSE 23 STRAIPSNIO 7 DALIES
      Susitariančiosios Šalys susitaria, kad remiantis Konvencijos dėl Europos Sąjungos valstybių narių savitarpio teisinės pagalbos baudžiamosiose bylose 23 straipsnio 1 dalies c punkto nuostatomis, Lichtenšteinas atskirais atvejais gali reikalauti, kad asmens duomenys, išskyrus tuos atvejus, kai suinteresuota valstybė narė gauna atitinkamo asmens sutikimą, šios konvencijos 23 straipsnio 1 dalies a ir b punktuose minimais tikslais būtų naudojami tik Lichtenšteinui davus išankstinį sutikimą, vykdant procedūras, dėl kurių jis gali atsisakyti ar apriboti asmens duomenų perdavimą arba naudojimą pagal šios konvencijos ar konvencijos 1 straipsnyje minimų dokumentų nuostatas.
      Jeigu tam tikru atveju, remdamasis pirmiau minėtomis nuostatomis, Lichtenšteinas atsisako patenkinti valstybės narės prašymą, jis turi raštu pagrįsti šį atsisakymą.

   KITOS DEKLARACIJOS

      EUROPOS BENDRIJOS IR LICHTENŠTEINO DEKLARACIJA DĖL IŠORĖS SANTYKIŲ
      Europos bendrija ir Lichtenšteinas susitaria, kad Europos bendrija skatins trečiąsias šalis ar tarptautines organizacijas, su kuriomis ji sudarys susitarimus tose srityse, kuriose vykdomas Šengeno bendradarbiavimas, įskaitant vizų politiką, sudaryti panašius susitarimus su Lichtenšteino Kunigaikštyste, nepažeidžiant Lichtenšteino Kunigaikštystės kompetencijos sudaryti tokius sutarimus.

      LICHTENŠTEINO DEKLARACIJA DĖL SAVITARPIO TEISINĖS PAGALBOS BAUDŽIAMOSIOSE BYLOSE
      Lichtenšteinas pareiškia, kad mokestiniai nusikaltimai, kurių tyrimą atlieka Lichtenšteino institucijos, negali būti skundžiami teisminėje institucijoje, kompetentingoje inter alia nagrinėti baudžiamąsias bylas.

      LICHTENŠTEINO DEKLARACIJA, SUSIJUSI SU 5 STRAIPSNIO 2 DALIES b PUNKTU
      (terminai priimant naujas Šengeno acquis plėtojančias nuostatas)
      Maksimalus aštuoniolika mėnesių laikotarpis, numatytas 5 straipsnio 2 dalies b punkte, taikomas tiek akto ar priemonės patvirtinimui, tiek ir įgyvendinimui. Šį laikotarpį sudaro tokie etapai:

                  —

                  parengiamasis etapas;

                  —

                  parlamentinė procedūra;

                  —

                  referendumui surengti skirtas trisdešimt dienų laikotarpis;

                  —

                  tam tikrais atvejais referendumas (organizavimas ir balsavimas);

                  —

                  valdančiojo princo ratifikavimas.

            Lichtenšteino Vyriausybė nedelsdama praneša Tarybai ir Komisijai apie kiekvieno iš minėtų etapų įvykdymą.
      Lichtenšteino Vyriausybė įsipareigoja panaudoti visas turimas priemones, kad visi iš pirmiau minėtų etapų būtų vykdomi kaip įmanoma greičiau.

      LICHTENŠTEINO DEKLARACIJA DĖL EUROPOS KONVENCIJOS DĖL SAVITARPIO TEISINĖS PAGALBOS BAUDŽIAMOSIOSE BYLOSE IR DĖL EUROPOS KONVENCIJOS DĖL EKSTRADICIJOS TAIKYMO
      Lichtenšteinas įsipareigoja nesinaudoti kaip nesuderinamomis su šiuo susitarimu tomis teisėmis ir deklaracijomis, kuriomis jis gali naudotis ratifikavęs 1957 m. gruodžio 13 d. Europos Konvenciją dėl ekstradicijos ir 1959 m. balandžio 20 d. Europos Konvenciją dėl savitarpio teisinės pagalbos baudžiamosiose bylose.

      EUROPOS BENDRIJOS DEKLARACIJA DĖL IŠORĖS SIENŲ FONDO 2007–2013 m. LAIKOTARPIUI
      Europos bendrija šiuo metu steigia Išorės sienų fondą 2007–2013 m. laikotarpiui, dėl kurio bus sudaromi papildomi susitarimai su trečiosiomis šalimis, asocijuotomis su Šengeno acquis.

      EUROPOS KOMISIJOS DEKLARACIJA DĖL PASIŪLYMŲ PERDAVIMO
      Kai Komisija Europos Sąjungos Tarybai ir Europos Parlamentui perduoda su šiuo susitarimu susijusius pasiūlymus, ji tų pasiūlymų kopijas perduoda ir Lichtenšteinui.
      Dalyvavimas komitetuose, kurie padeda Europos Komisijai įgyvendinti vykdomuosius įgaliojimus:
      2006 m. birželio 1 d. Taryba įgaliojo Komisiją pradėti derybas su Islandijos Respublika, Norvegijos Karalyste, Šveicarijos Konfederacija ir Lichtenšteino Kunigaikštyste siekiant sudaryti susitarimą dėl Lichtenšteino Kunigaikštystės dalyvavimo komitetų, kurie padeda Europos Komisijai įgyvendinti vykdomuosius įgaliojimus, darbe įgyvendinant, taikant ir plėtojant Šengeno acquis.
      Iki tol, kol bus sudarytas susitarimas, Lichtenšteino atžvilgiu taikomas susitarimas Europos Sąjungos Tarybai ir Šveicarijos Konfederacijai apsikeitus laišku dėl komitetų, kurie padeda Europos Komisijai įgyvendinti vykdomuosius įgaliojimus, atsižvelgiant į tai, kad kiek tai susiję su 1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (1), Lichtenšteino dalyvavimas numatytas Europos ekonominės erdvės susitarimo 100 straipsnyje.

      BENDRA DEKLARACIJA DĖL BENDRŲ POSĖDŽIŲ
      Europos Sąjungos valstybių narių vyriausybių delegacijos,
      Europos Komisijos delegacija,
      Islandijos Respublikos ir Norvegijos Karalystės vyriausybių delegacijos,
      Šveicarijos Konfederacijos vyriausybės delegacija,
      Lichtenšteino Kunigaikštystės vyriausybės delegacija,
      Pažymi, kad Lichtenšteinas prisijungia prie mišraus komiteto, įsteigto Susitarimu dėl Šveicarijos asociacijos įgyvendinant, taikant ir plėtojant Šengeno acquis, sudarant šio susitarimo protokolą.
      Nusprendė suorganizuoti mišriųjų komitetų, įsteigtų, pirma, Susitarimu dėl Islandijos ir Norvegijos asociacijos įgyvendinant, taikant ir plėtojant Šengeno acquis, ir, antra, Susitarimu dėl Šveicarijos asociacijos įgyvendinant, taikant ir plėtojant Šengeno acquis, papildytu protokolu dėl Lichtenšteino asociacijos, posėdžius kartu, neatsižvelgiant į posėdžio lygį.
      Atkreipia dėmesį į tai, jog tas faktas, kad šie posėdžiai yra bendri, reikalauja pragmatiškų priemonių dėl tokių posėdžių pirmininko buveinės, kai pirmininkauja asocijuotos šalys pagal Europos Sąjungos, Europos bendrijos ir Šveicarijos Konfederacijos susitarimą dėl pastarosios asociacijos įgyvendinant, taikant ir plėtojant Šengeno acquis, papildytą protokolu dėl Lichtenšteino asociacijos, arba Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl pastarosios asociacijos įgyvendinant, taikant ir plėtojant Šengeno acquis.
      Atkreipia dėmesį į asocijuotų šalių pageidavimą prireikus atsisakyti pirmininkavimo ir abėcėlės tvarka pagal pavadinimus paskirstyti jį nuo Europos Sąjungos, Europos bendrijos ir Šveicarijos Konfederacijos susitarimo dėl pastarosios asociacijos įgyvendinant, taikant ir plėtojant Šengeno acquis ir nuo protokolo dėl Lichtenšteino asociacijos įsigaliojimo dienos.

      (1)  OL L 281, 1995 11 23, p. 31. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
    ---documentbreak---

               18.6.2011

               LT

               Europos Sąjungos oficialusis leidinys

               L 160/1

         Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės
   PROTOKOLAS
   dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis

   EUROPOS SĄJUNGA
   ir
   EUROPOS BENDRIJA,
   ir
   ŠVEICARIJOS KONFEDERACIJA,
   ir
   LICHTENŠTEINO KUNIGAIKŠTYSTĖ,
   toliau – Susitariančiosios Šalys,
   ATSIŽVELDAMOS į 2004 m. spalio 26 d. pasirašytą Europos Sąjungos, Europos bendrijos ir Šveicarijos Konfederacijos susitarimą dėl Šveicarijos Konfederacijos asociacijos įgyvendinant, taikant ir plėtojant Šengeno acquis
       (1) (toliau – Asociacijos susitarimas),
   PRIMINDAMOS, kad jo 16 straipsnyje numatyta galimybė Lichtenšteino Kunigaikštystei prisijungti prie Asociacijos susitarimo sudarant protokolą,
   ATSIŽVELGDAMOS į geografinę Lichtenšteino Kunigaikštystės padėtį,
   ATSIŽVELGDAMOS į glaudžius Lichtenšteino Kunigaikštystės ir Šveicarijos Konfederacijos ryšius – tarp Lichtenšteino Kunigaikštystės ir Šveicarijos Konfederacijos nustatytą erdvę be kontroliuojamų vidaus sienų,
   ATSIŽVELGDAMOS į Lichtenšteino Kunigaikštystės norą išlaikyti ir sukurti erdvę be kontroliuojamų sienų su visomis Šengeno šalimis ir todėl būti asocijuotai su Šengeno acquis,
   KADANGI 1999 m. gegužės 18 d. Europos Sąjungos Taryba ir Islandijos Respublika bei Norvegijos Karalystė sudarė susitarimą (2), kuriuo buvo susitarta dėl šių dviejų valstybių asociacijos įgyvendinant, taikant ir plėtojant Šengeno acquis,
   KADANGI yra pageidautina, kad Lichtenšteino Kunigaikštystė tokiomis pačiomis teisėmis kaip ir Islandija, Norvegija ir Šveicarija būtų asocijuota įgyvendinant, taikant ir plėtojant Šengeno acquis,
   KADANGI Europos Sąjunga, Europos bendrija, Šveicarijos Konfederacija ir Lichtenšteino Kunigaikštystė turėtų sudaryti protokolą, kuriame būtų numatytos Lichtenšteino teisės ir įsipareigojimai, panašūs kaip ir Europos Sąjungos Tarybos ir Islandijos, Norvegijos bei Šveicarijos sudarytame susitarime,
   KADANGI Europos bendrijos steigimo sutarties IV antraštinės dalies ir aktų, priimtų remiantis šia antraštine dalimi, nuostatos netaikomos Danijos Karalystei, kaip numato prie Europos Sąjungos sutarties ir Europos bendrijos steigimo sutarties pridėtas Protokolas dėl Danijos pozicijos, ir sprendimai, kurie užtikrina Šengeno acquis plėtojimą taikant minėtą antraštinę dalį ir kuriuos Danija perkėlė į savo nacionalinę teisę, gali numatyti tik tarptautinius įsipareigojimus tarp Danijos ir kitų valstybių narių;
   KADANGI Airija ir Jungtinė Didžiosios Britanijos ir Šiaurės Airijos Karalystė dalyvauja įgyvendinant kai kurias Šengeno acquis nuostatas, kaip numato sprendimai, priimti remiantis prie Europos Sąjungos sutarties ir Europos bendrijos steigimo sutarties pridėtu Protokolu dėl Šengeno acquis integravimo į Europos Sąjungos sistemą (3),
   KADANGI yra būtina užtikrinti, kad valstybės, su kuriomis Europos Sąjunga įkūrė asociaciją, skirtą įgyvendinti, taikyti ir plėtoti Šengeno acquis, taikytų minėtą acquis palaikydamos tarpusavio santykius,
   KADANGI siekiant užtikrinti gerą Šengeno acquis funkcionavimą reikia tuo pačiu metu taikyti šį protokolą ir įvairių šalių, asocijuotų su ar dalyvaujančių įgyvendinant ir plėtojant Šengeno acquis, susitarimus, kurie reglamentuoja jų tarpusavio santykius,
   ATSIŽVELGDAMOS į Protokolą dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą (4),
   ATSIŽVELGDAMOS Į Šengeno acquis ir Bendrijos acquis ryšį dėl kriterijų ir mechanizmų, padedančių nustatyti valstybę, atsakingą už vienoje iš valstybių narių pateikto prieglobsčio prašymo nagrinėjimą, sukūrimo bei Eurodac sistemos sukūrimo,
   KADANGI nepažeidžiant šio ryšio reikia tuo pačiu metu taikyti Šengeno acquis ir Bendrijos acquis dėl valstybės narės, atsakingos už vienoje iš valstybių narių pateikto prieglobsčio prašymo nagrinėjimą, nustatymo kriterijų ir mechanizmų bei dėl Eurodac sistemos sukūrimo,
   SUSITARĖ:
   1 straipsnis
   Pagal Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis (toliau – Asociacijos susitarimas) 16 straipsnį Lichtenšteino Kunigaikštystė (toliau – Lichtenšteinas) prisijungia prie Asociacijos susitarimo šiame protokole nustatyta tvarka ir sąlygomis.
   Laikantis šiame protokole nustatytų taisyklių ir procedūrų šiuo prisijungimu sukuriamos abipusės Susitariančiųjų Šalių teisės ir pareigos.
   2 straipsnis
   1.   Asociacijos susitarimo A ir B prieduose nurodytas Šengeno acquis nuostatas, taikomas Europos Sąjungos valstybėms narėms, Lichtenšteinas įgyvendina ir taiko šiuose prieduose numatytomis sąlygomis.
   2.   Be to, Lichtenšteinas įgyvendina ir taiko šio protokolo priede nurodytų Europos Sąjungos ir Europos bendrijos teisės aktų nuostatas, kurios pakeitė arba papildė Šengeno acquis nuostatas.
   3.   Lichtenšteinas, nepažeisdamas 5 straipsnio, taip pat priima, įgyvendina ir taiko Europos Sąjungos bei Europos bendrijos priimtus aktus ir priemones, iš dalies keičiančias arba papildančias Šengeno acquis, bei kurioms kartu su šiuo protokolu buvo taikoma Asociacijos susitarime nustatyta tvarka.
   3 straipsnis
   Lichtenšteinui taikomos Asociacijos susitarimo 3 straipsnio 1–4 dalyse, 4–6 straipsniuose, 8–10 straipsniuose, 11 straipsnio 2, 3 ir 4 dalyse ir 13 straipsnyje nustatytos teisės ir įsipareigojimai.
   4 straipsnis
   Ekspertų lygmeniu, kaip numatyta Asociacijos susitarimo 3 straipsnyje, mišriam komitetui pirmininkauja Europos Sąjungos atstovas. Vyresniųjų pareigūnų ir ministrų lygmeniu mišriam komitetui atitinkamai pirmininkauja Europos Sąjungos atstovas ir Lichtenšteino arba Šveicarijos Vyriausybės atstovas pasikeisdami kas šešis mėnesius.
   5 straipsnis
   1.   Naujų aktų ar priemonių, susijusių su 2 straipsnyje nurodytais klausimais, priėmimo teisę išlaiko Europos Sąjungos kompetentingos institucijos. Atsižvelgiant į šio straipsnio 2 dalį, tokie aktai ar priemonės įsigalioja tuo pačiu metu Europos Sąjungai, Europos bendrijai bei jų atitinkamoms susijusioms valstybėms narėms ir Lichtenšteinui, išskyrus atvejus, kai tuose aktuose ar priemonėse aiškiai nurodoma kitaip. Šiuo tikslu tinkamai atsižvelgiama į laikotarpį, kuris yra reikalingas Lichtenšteino konstituciniams reikalavimams patenkinti ir apie kurį Lichtenšteinas praneša mišriame komitete.

               2.

                           a)

                           Europos Sąjungos Taryba (toliau – Taryba) nedelsdama praneša Lichtenšteinui apie šio straipsnio 1 dalyje nurodytų aktų ar priemonių, kurioms buvo taikomos šiame protokole numatytos procedūros, priėmimą. Lichtenšteinas nusprendžia dėl jų turinio priimtinumo ir perkėlimo į savo vidaus teisę. Apie šį sprendimą per trisdešimt dienų nuo atitinkamų aktų ar priemonių priėmimo pranešama Tarybai ir Europos Bendrijų Komisijai (toliau – Komisija);

                           b)

                           Jei minėtų aktų ar priemonių turinys Lichtenšteinui leidžia prisijungti tik įgyvendinus konstitucinius reikalavimus, Lichtenšteinas pranešime apie tai informuoja Tarybą ir Komisiją. Lichtenšteinas nedelsdamas raštu praneša Tarybai ir Komisijai apie visų konstitucinių reikalavimų įvykdymą. Jei nereikia rengti referendumo, pranešimas nusiunčiamas ne vėliau kaip praėjus trisdešimt dienų po nustatytos galutinės referendumo surengimo datos. Jei reikia rengti referendumą, Lichtenšteinas pranešimą nusiunčia ne vėliau kaip per aštuoniolika mėnesių nuo pranešimo apie referendumą nusiuntimo Tarybai. Nuo tada, kai nustatoma akto ar priemonės įsigaliojimo data Lichtenšteine, ir iki tol, kol jis praneša apie konstitucinių reikalavimų įgyvendinimą, Lichtenšteinas, kai įmanoma, laikinai taiko atitinkamos priemonės ar akto nuostatas.

         Jei Lichtenšteinas negali laikinai taikyti atitinkamos priemonės ar akto nuostatų ir jei dėl to sutrinka Šengeno bendradarbiavimas, situaciją nagrinėja mišrus komitetas. Europos Sąjunga ir Europos bendrija gali Lichtenšteino atžvilgiu imtis atitinkamų proporcingų priemonių, reikalingų sklandžiam bendradarbiavimui pagal Šengeno susitarimus užtikrinti.
   3.   Lichtenšteinui priėmus šio straipsnio 2 dalyje nurodytų aktų ir priemonių nuostatas, nustatomos Lichtenšteino ir tam tikrais atvejais Europos Sąjungos, Europos bendrijos ir valstybių narių tiek, kiek minėti aktai ir priemonės šioms narėms yra privalomi, bei Šveicarijos teisės ir įsipareigojimai.
   4.   Tuo atveju, kai:

               a)

               Lichtenšteinas praneša apie savo sprendimą nepriimti akto ar priemonės, kurie yra nurodyti šio straipsnio 2 dalyje ir kuriems buvo taikoma šiame protokole nustatyta tvarka, turinio; arba

               b)

               Lichtenšteinas per trisdešimt dienų, kaip nurodyta šio straipsnio 2 dalies a punkte arba 5 dalies a punkte, nepateikia pranešimo; arba

               c)

               Lichtenšteinas nepateikia pranešimo ne vėliau kaip praėjus trisdešimt dienų po nustatytos galutinės referendumo surengimo datos; ar, jei rengiamas referendumas, nenusiunčia pranešimo per aštuoniolika mėnesių, kaip nustatyta šio straipsnio 2 dalies b punkte, arba įsigaliojus atitinkamam aktui ar priemonei jos laikinai netaiko, kaip nustatyta toje pačiame dalyje.

         Šis protokolas nebegalioja, jeigu mišrus komitetas, atidžiai išnagrinėjęs galimybes toliau taikyti protokolą, per devyniasdešimt dienų nenusprendžia kitaip. Šio protokolo nutraukimas įsigalioja praėjus trims mėnesiams nuo devyniasdešimties dienų laikotarpio pabaigos.

               5.

                           a)

                           Jei naujo akto ar priemonės nuostatomis numatoma nebeleisti valstybėms narėms taikyti Konvencijos dėl Šengeno susitarimo įgyvendinimo (5) 51 straipsnyje nustatytas sąlygas patenkinant kitos valstybės narės prašymą suteikti savitarpio teisinę pagalbą baudžiamosiose bylose ar pripažįstant kratos ir (arba) įrodymui tinkančių daiktų arešto orderį, Lichtenšteinas per trisdešimt dienų, kaip nustatyta šio straipsnio 2 dalies a punkte, gali pranešti Tarybai ir Komisijai, kad jis nepriima ir neperkelia nuostatų turinio į savo teisę tiek, kiek šios nuostatos taikomos prašymams ar kratos ir arešto orderiams, susijusiems su pažeidimų, kurie yra padaryti mokant tiesioginius mokesčius ir už kuriuos pagal Lichtenšteino teisę nebūtų baudžiama laisvės atėmimu, jei šie pažeidimai būtų padaryti Lichtenšteine, tyrimais ar dėl tų pažeidimų pradėtais teisminiais persekiojimais. Priešingai nei numatyta šio straipsnio 4 dalies nuostatose, šiuo atveju šio protokolo taikymas nenutraukiamas;

                           b)

                           Mišrus komitetas vieno iš narių prašymu renkasi ne vėliau kaip praėjus dviem mėnesiams po tokio prašymo pateikimo ir atsižvelgdamas į tarptautinius pasikeitimus svarsto po pranešimo, gauto pagal a punktą, susidariusią padėtį.

         Kai tik mišrus komitetas vieningai susitaria dėl to, kad Lichtenšteinas pritars ir visiškai perkels atitinkamas naujo akto ar naujos priemonės nuostatas, taikomi šio straipsnio 2 dalies b punktas ir 3 bei 4 dalys. Šio straipsnio 2 dalies b punkto pirmajame sakinyje nurodyta informacija pateikiama per trisdešimt dienų nuo susitarimo priėmimo mišriame komitete.
   6 straipsnis
   Laikydamasis savo įsipareigojimų dėl Šengeno informacinės sistemos ir Vizų informacinės sistemos Lichtenšteinas gali naudotis Šveicarijos technine infrastruktūra prieigai prie šių sistemų.
   7 straipsnis
   Lichtenšteinas į Europos Sąjungos bendrąjį biudžetą įneša metinį, administracinėms išlaidoms, susijusioms su šio protokolo taikymu, padengti skirtą įnašą, kurį sudaro 0,071 % nuo 8 100 000 EUR sumos, darant metinius patikslinimus pagal infliacijos lygį Europos Sąjungoje.
   8 straipsnis
   1.   Šis protokolas neturi jokio poveikio Susitarimui dėl Europos ekonominės erdvės ar kuriam nors kitam Europos bendrijos ir Lichtenšteino sudarytam susitarimui.
   2.   Šis protokolas neturi jokio poveikio Lichtenšteino ir vienos ar kelių valstybių narių susitarimams, kai šie yra suderinami su šiuo protokolu. Jei šie susitarimai nėra suderinami su šiuo protokolu, taikomas šis protokolas.
   3.   Šis protokolas nedaro jokios įtakos tiems susitarimams, kuriuos ateityje gali sudaryti Europos bendrija ir Lichtenšteinas, taip pat Europos bendrija ir jos valstybės narės ir Lichtenšteinas, arba kurie gali būti sudaryti remiantis Europos Sąjungos sutarties 24 ir 38 straipsniais.
   4.   Šis protokolas nedaro jokios įtakos Lichtenšteino ir Šveicarijos susitarimams, jei jie suderinami su šiuo protokolu. Jei šie susitarimai nėra suderinami su šiuo protokolu, taikomas šis protokolas.
   9 straipsnis
   1.   Šis protokolas įsigalioja praėjus mėnesiui po to, kai Tarybos Generalinis sekretorius, veikdamas kaip depozitorius, konstatuoja, kad visos formalios sąlygos, susijusios su Šalių pritarimo patvirtinimu arba pritarimo tų Šalių vardu patvirtinimo dėl prisijungimo prie šio protokolo yra įvykdytos.
   2.   Šio protokolo 1, 4 straipsniai ir 5 straipsnio 2 dalies a punkto pirmasis sakinys bei Asociacijos susitarimo 3 straipsnio 1–4 dalyse bei 4–6 straipsniuose nustatytos teisės ir įsipareigojimai laikinai taikomi nuo šio protokolo pasirašymo.
   3.   Po šio protokolo pasirašymo, bet dar prieš jam įsigaliojant, priimtiems aktams ar priemonėms taikomas 5 straipsnio 2 dalies a punkto paskutiniajame sakinyje minimas trisdešimties dienų laikotarpis, pradedamas skaičiuoti nuo šio protokolo įsigaliojimo dienos.
   10 straipsnis
   1.   Lichtenšteinas 2 straipsnyje nurodytas nuostatas pradeda taikyti nuo Tarybos nustatytos datos, kuri nustatoma vieningu Tarybos narių, atstovaujančių visas 2 straipsnyje nurodytas nuostatas taikančių valstybių narių Vyriausybėms, sprendimu, pasitarus mišriame komitete ir įsitikinus, kad Lichtenšteinas išpildė išankstines sąlygas dėl atitinkamų nuostatų įgyvendinimo.
   Tarybos nariai, atstovaujantys Airijos ir Jungtinės Didžiosios Britanijos ir Šiaurės Airijos Karalystės Vyriausybėms, atitinkamai dalyvauja priimant šį sprendimą, kai jis susijęs su Šengeno acquis, jo pagrindu priimtų ar kitaip su juo susijusių aktų, kuriuos taiko šios valstybės narės, nuostatomis.
   Tarybos nariai, atstovaujantys valstybių narių, kurioms pagal Stojimo sutartį taikoma tik dalis 2 straipsnyje nurodytų nuostatų, Vyriausybėms, dalyvauja priimant šį sprendimą, kai jis susijęs su jo atžvilgiu jų atitinkamoms valstybės narėms taikomomis Šengeno acquis nuostatomis.
   2.   Taikant šio straipsnio 1 dalyje nurodytas nuostatas nustatomos Šveicarijos ir Lichtenšteino bei Lichtenšteino ir, prireikus, Europos Sąjungos, Europos bendrijos ir valstybių narių tiek, kiek jos susijusios su šiomis nuostatomis, teisės ir įsipareigojimai.
   3.   Šis protokolas taikomas tik jei taip pat įgyvendinami ir Asociacijos susitarimo 13 straipsnyje nurodyti susitarimai, kuriuos turi sudaryti Lichtenšteinas.
   4.   Be to, šis protokolas taikomas tik tuomet, jei taip pat įgyvendinamas ir Europos bendrijos, Šveicarijos Konfederacijos ir Lichtenšteino Kunigaikštystės protokolas dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą.
   11 straipsnis
   1.   Šį protokolą gali denonsuoti Lichtenšteinas ar Šveicarija arba Taryba, vieningu jos narių sprendimu. Depozitoriui pranešama apie denonsavimą, kuris įsigalioja praėjus šešiems mėnesiams nuo pranešimo.
   2.   Jei Šveicarija denonsuoja šį protokolą arba Asociacijos susitarimą, arba Asociacijos susitarimas nutraukiamas Šveicarijos atžvilgiu, Asociacijos susitarimas ir šis protokolas toliau taikomi Europos Sąjungos ir Europos bendrijos santykiams su Lichtenšteinu. Tokiu atveju Taryba, pasikonsultavusi su Lichtenšteinu, nusprendžia dėl reikiamų priemonių. Tačiau šios priemonės Lichtenšteinui yra privalomos tik tuomet, jeigu Lichtenšteinas jas pripažįsta.
   3.   Šis protokolas laikomas nutrauktu, jei Lichtenšteinas nutraukia vieną iš Asociacijos susitarimo 13 straipsnyje nurodytų susitarimų, kuriuos jis sudarė, arba nutraukia 10 straipsnio 4 dalyje nurodytą protokolą.
   12 straipsnis
   Šis protokolas sudarytas trimis egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis; visi tekstai yra autentiški.
   Tai patvirtindami, šį protokolą pasirašė žemiau nurodyti įgaliotieji atstovai.

      Съставено в Брюксел на двадесет и осми февруари две хиляди и осма година.
      Hecho en Bruselas, el veintiocho de febrero de dos mil ocho.
      V Bruselu dne dvacátého osmého února dva tisíce osm.
      Udfærdiget i Bruxelles den otteogtyvende februar to tusind og otte.
      Geschehen zu Brüssel am achtundzwanzigsten Februar zweitausendacht.
      Kahe tuhande kaheksanda aasta veebruarikuu kahekümne kaheksandal päeval Brüsselis.
      Έγινε στις Βρυξέλλες, στις είκοσι οκτώ Φεβρουαρίου δύο χιλιάδες οκτώ.
      Done at Brussels on the twenty-eighth day of February in the year two thousand and eight.
      Fait à Bruxelles, le vingt-huit février deux mille huit.
      Fatto a Bruxelles, addì ventotto febbraio duemilaotto.
      Briselē, divtūkstoš astotā gada divdesmit astotajā februārī.
      Priimta du tūkstančiai aštuntų metų vasario dvidešimt aštuntą dieną Briuselyje.
      Kelt Brüsszelben, a kétezer-nyolcadik év február huszonnyolcadik napján.
      Magħmul fi Brussell, fit-tmienja u għoxrin jum ta’ Frar tas-sena elfejn u tmienja.
      Gedaan te Brussel, de achtentwintigste februari tweeduizend acht.
      Sporządzono w Brukseli dnia dwudziestego ósmego lutego roku dwa tysiące ósmego.
      Feito em Bruxelas, em vinte e oito de Fevereiro de dois mil e oito.
      Încheiat la Bruxelles, la douăzeci și opt februarie în anul două mii opt.
      V Bruseli dňa dvadsiateho ôsmeho februára dvetisícosem.
      V Bruslju, dne osemindvajsetega februarja leta dva tisoč osem.
      Tehty Brysselissä kahdentenakymmenentenäkahdeksantena päivänä helmikuuta vuonna kaksituhattakahdeksan.
      Som skedde i Bryssel den tjugoåttonde februari tjugohundraåtta.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         På Europeiska unionens vägnar

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération Suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarskou konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendømmet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta’ Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensleinin ruhtinaskunnan puolesta
         För Furstendömet Liechtenstein

      (1)  OL L 53, 2008 2 27, p. 52.

      (2)  OL L 176, 1999 7 10, p. 36.

      (3)  OL L 64, 2002 3 7, p. 20 ir OL L 131, 2000 6 1, p. 43 atitinkamai.

      (4)  Žr. šio Oficialiojo leidinio p 39

      (5)  Konvencija dėl 1985 m. birželio 14 d. Šengeno susitarimo, sudaryto tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos Vyriausybių, dėl laipsniško jų bendrų sienų kontrolės panaikinimo įgyvendinimo (OL L 239, 2000 9 22, p. 19).
   PRIEDAS

      Protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis priedas

   Lichtenšteinas nuo Tarybos nustatytos datos, kaip numatyta 10 straipsnyje, taiko 2 straipsnio 2 dalyje nurodytas nuostatas:

               —

               2004 m. spalio 26 d. Tarybos reglamentas (EB) Nr. 2007/2004, įsteigiantis Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (OL L 349, 2004 11 25, p. 1);

               —

               2004 m. gruodžio 13 d. Tarybos reglamentas (EB) Nr. 2252/2004 dėl valstybių narių išduodamų pasų ir kelionės dokumentų apsauginių savybių ir biometrikos standartų (OL L 385, 2004 12 29, p. 1); 2005 m. vasario 28 d. Komisijos sprendimas, nustatantis valstybių narių išduodamų pasų ir kelionės dokumentų apsauginių savybių ir biometrikos standartų technines specifikacijas (C(2005) 409 galutinis) ir 2006 m. birželio 28 d. Komisijos sprendimas, nustatantis valstybių narių išduodamų pasų ir kelionės dokumentų apsauginių savybių ir biometrikos standartų technines specifikacijas (C(2006) 2909 galutinis);

               —

               2005 m. vasario 24 d. Tarybos sprendimas 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje (OL L 68, 2005 3 15, p. 44);

               —

               2005 m. spalio 12 d. Tarybos sprendimas 2005/719/TVR, nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą (OL L 271, 2005 10 15, p. 54);

               —

               2005 m. spalio 12 d. Tarybos sprendimas 2005/727/TVR, nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą (OL L 273, 2005 10 19, p. 25);

               —

               2006 m. kovo 9 d. Tarybos sprendimas 2006/228/TVR, nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą (OL L 81, 2006 3 18, p. 45);

               —

               2006 m. kovo 9 d. Tarybos sprendimas 2006/229/TVR, nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą (OL L 81, 2006 3 18, p. 46);

               —

               2006 m. liepos 24 d. Tarybos sprendimas 2006/631/TVR, nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą (OL L 256, 2006 9 20, p. 18);

               —

               2005 m. kovo 16 d. Tarybos sprendimas 2005/267/EB, įsteigiantis saugų žiniatinkliu pagrįstą informacijos ir koordinavimo tinklą, skirtą valstybių narių migracijos valdymo tarnyboms (OL L 83, 2005 4 1, p. 48);

               —

               2005 m. gruodžio 15 d. Komisijos sprendimas, nustatantis išsamias Tarybos sprendimo 2005/267/EB, įsteigiančio saugų žiniatinkliu pagrįstą informacijos ir koordinavimo tinklą, skirtą valstybių narių migracijos valdymo tarnyboms, įgyvendinimo taisykles (C (2005) 5159 galutinis);

               —

               2005 m. birželio 2 d. Tarybos reglamentas (EB) Nr. 851/2005, iš dalies keičiantis Reglamentą (EB) Nr. 539/2001, nustatantį trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus, dėl abipusiškumo mechanizmo (OL L 141, 2005 6 4, p. 3);

               —

               2005 m. birželio 13 d. Tarybos sprendimas 2005/451/TVR, nustatantis Reglamento (EB) Nr. 871/2004 dėl naujų Šengeno informacinės sistemos funkcijų, įskaitant kovą su terorizmu, nustatymo tam tikrų nuostatų taikymo datą (OL L 158, 2005 6 21, p. 26);

               —

               2005 m. liepos 6 d. Europos Parlamento ir Tarybos reglamentas (EB) Nr. 1160/2005, iš dalies keičiantis Konvenciją dėl 1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo dėl valstybių narių tarnybų, atsakingų už transporto priemonių registracijos liudijimų išdavimą, prieigos prie Šengeno informacinės sistemos (OL L 191, 2005 7 22, p. 18);

               —

               2005 m. rugsėjo 28 d. Europos Parlamento ir Tarybos rekomendacija 2005/761/EB siekiant supaprastinti valstybių narių vykdomą vienodų trumpalaikių vizų išdavimą trečiųjų šalių mokslo darbuotojams, keliaujantiems Bendrijoje mokslinių tyrimų vykdymo tikslais (OL L 289, 2005 11 3, p. 23);

               —

               2005 m. rugsėjo 29 d. Komisijos sprendimas (2005/687/EB) dėl imigracijos ryšių palaikymo pareigūnų tinklo veiklos ir padėties, susijusios su nelegalia imigracija, priimančiojoje šalyje ataskaitų formos (OL L 264, 2005 10 8, p. 8);

               —

               2005 m. spalio 12 d. Tarybos sprendimas 2005/728/TVR, nustatantis Reglamento (EB) Nr. 871/2004 dėl naujų Šengeno informacinės sistemos funkcijų, įskaitant kovą su terorizmu, nustatymo tam tikrų nuostatų taikymo datą (OL L 273, 2005 10 19, p. 26);

               —

               2005 m. gruodžio 14 d. Europos Parlamento ir Tarybos reglamentas (EB) Nr. 2046/2005 dėl priemonių, kuriomis siekiama supaprastinti prašymo išduoti vizą ir vizos išdavimo 2006 m. Turine vyksiančiose žiemos olimpinėse ir (arba) parolimpinėse žaidynėse dalyvausiantiems olimpiečiams tvarką (OL L 334, 2005 12 20, p. 1);

               —

               2006 m. kovo 15 d. Europos Parlamento ir Tarybos reglamentas (EB) Nr. 562/2006, nustatantis taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) (OL L 105, 2006 4 13, p. 1);

               —

               2006 m. birželio 1 d. Tarybos sprendimas 2006/440/EB, iš dalies keičiantis Bendrųjų konsulinių instrukcijų 12 priedą ir Bendrojo vadovo 14a priedą dėl taikytinų mokesčių, atitinkančių prašymų išduoti vizą tvarkymo administracines išlaidas (OL L 175, 2006 6 29, p. 77);

               —

               2006 m. liepos 24 d. Tarybos sprendimas 2006/628/EB, nustatantis Reglamento (EB) Nr. 871/2004 dėl naujų Šengeno informacinės sistemos funkcijų, įskaitant kovą su terorizmu, nustatymo 1 straipsnio 4 ir 5 dalių taikymo datą (OL L 256, 2006 9 20, p. 15);

               —

               2006 m. rugsėjo 22 d. Komisijos sprendimas 2006/648/EB, nustatantis techninius biometrinių požymių standartų, susijusių su Vizų informacinės sistemos plėtojimu, reikalavimus (pranešta dokumentu Nr. C(2006) 3699), (OL L 267, 2006 9 27, p. 41);

               —

               2004 m. birželio 8 d. Tarybos sprendimas (2004/512/EB) dėl Vizų informacinės sistemos (VIS) sukūrimo (OL L 271, 2006 9 30, p. 85);

               —

               2006 m. rugsėjo 22 d. Komisijos sprendimas 2006/757/EB dėl SIRENE vadovo keitimo (OL L 317, 2006 11 16, p. 1);

               —

               2006 m. rugsėjo 22 d. Komisijos sprendimas 2006/758/EB dėl SIRENE vadovo keitimo (OL L 317, 2006 11 16, p. 41);

               —

               2006 m. spalio 5 d. Tarybos sprendimas 2006/684/EB, iš dalies keičiantis Bendrųjų konsulinių instrukcijų 2 priedo A sąrašą dėl vizos reikalavimų asmenims, turintiems Indonezijos diplomatinius ir tarnybinius pasus (OL L 208, 2006 10 12, p. 29);

               —

               2006 m. lapkričio 3 d. Komisijos sprendimas (2006/752/EB), nustatantis Vizų informacinės sistemos buvimo vietas jos kūrimo laikotarpiu (OL L 305, 2006 11 4, p. 13);

               —

               2006 m. lapkričio 6 d. Komisijos rekomendacija, nustatanti bendrąjį „Praktinį sienų apsaugos vadovą (Šengeno vadovas)“, skirtą naudoti valstybių narių kompetentingoms valdžios institucijoms atliekant asmenų pasienio kontrolę (C(2006) 5186 galutinis);

               —

               2006 m. gruodžio 18 d. Tarybos pamatinis sprendimas 2006/960/TVR dėl keitimosi informacija ir žvalgybos informacija tarp Europos Sąjungos valstybių narių teisėsaugos institucijų supaprastinimo (OL L 386, 2006 12 29, p. 89 ir Klaidų ištaisymas OL L 75, 2007 3 15, p. 26);

               —

               2006 m. gruodžio 20 d. Europos Parlamento ir Tarybos reglamentas (EB) Nr. 1986/2006 dėl valstybių narių tarnybų, atsakingų už transporto priemonių registracijos liudijimų išdavimą, prieigos prie Šengeno antrosios kartos informacinės sistemos (SIS II) (OL L 381, 2006 12 28, p. 1);

               —

               2006 m. gruodžio 20 d. Europos Parlamento ir Tarybos reglamentas (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo (OL L 381, 2006 12 28, p. 4);

               —

               2006 m. gruodžio 20 d. Europos Parlamento ir Tarybos reglamentas (EB) Nr. 1931/2006, nustatantis vietinio eismo per valstybių narių išorines sausumos sienas taisykles ir iš dalies keičiantis Šengeno konvencijos nuostatas (OL L 405, 2006 12 30, p. 1, Ištaisyta redakcija OL L 29, 2007 2 3, p. 3);

               —

               2006 m. gruodžio 21 d. Tarybos reglamentas (EB) Nr. 1932/2006, iš dalies keičiantis Reglamentą (EB) Nr. 539/2001, nustatantį trečiųjų šalių, kurių piliečiai, kirsdami išorės sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 405, 2006 12 30, p. 23, Ištaisyta redakcija OL L 29, 2007 2 3, p. 10);

               —

               2006 m. gruodžio 21 d. Tarybos reglamentas (EB) Nr. 1988/2006, iš dalies keičiantis Reglamentą (EB) Nr. 2424/2001 dėl antros kartos Šengeno informacinės sistemos (SIS II) sukūrimo (OL L 411, 2006 12 30, p. 1, Ištaisyta redakcija OL L 27, 2007 2 2, p. 3);

               —

               2006 m. gruodžio 21 d. Tarybos sprendimas 2006/1007/TVR, iš dalies keičiantis Sprendimą 2001/886/TVR dėl antros kartos Šengeno informacinės sistemos (SIS II) sukūrimo (OL L 411, 2006 12 30, p. 78, Ištaisyta redakcija OL L 27, 2007 2 2, p. 43);

               —

               2007/170/EB: 2007 m. kovo 16 d. Komisijos sprendimas, nustatantis Šengeno informacinės sistemos II tinklo reikalavimus (pirmasis ramstis) (pranešta dokumentu Nr. C(2007) 845) OL L 79, 2007 3 20, p. 20;

               —

               2007/171/EB: 2007 m. kovo 16 d. Komisijos sprendimas, nustatantis Šengeno informacinės sistemos II tinklo reikalavimus (trečiasis ramstis) (OL L 79, 2007 3 20, p. 29);

               —

               2007 m. gegužės 23 d. Europos Parlamento ir Tarybos sprendimas Nr. 574/2007/EB dėl Išorės sienų fondo 2007–2013 m. laikotarpiui pagal Solidarumo ir migracijos srautų valdymo bendrąją programą įsteigimo (OL L 144, 2007 6 6, p. 22);

               —

               2007 m. birželio 12 d. Tarybos sprendimas 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo (OL L 205, 2007 8 7, p. 63);

               —

               2007/472/EB: 2007 m. birželio 25 d. Tarybos sprendimas, iš dalies keičiantis Vykdomojo komiteto, įsteigto pagal 1990 m. Šengeno konvenciją, sprendimą, iš dalies keičiantį Finansinį reglamentą dėl Šengeno informacinės sistemos (C.SIS) įrengimo ir techninio aptarnavimo tarnybos naudojimo išlaidų (OL L 179, 2007 7 7, p. 50);

               —

               2007 m. liepos 11 d. Europos Parlamento ir Tarybos reglamentas (EB) Nr. 863/2007 nustatantis Skubios pasienio pagalbos būrių sudarymo mechanizmą ir iš dalies keičiantis Tarybos reglamentą (EB) Nr. 2007/2004, kiek tai susiję su šiuo mechanizmu, bei reglamentuojantis pakviestųjų pareigūnų užduotis ir įgaliojimus (OL L 199, 2007 7 31, p. 30);

               —

               2007 m. liepos 16 d. Tarybos sprendimas 2007/519/EB, iš dalies keičiantis Šengeno konsultavimosi tinklo (techninės specifikacijos) 2 dalį (OL L 192, 2007 7 24, p. 26);

               —

               2007 m. rugpjūčio 27 d. Komisijos sprendimas 2007/599/EB, įgyvendinantis Europos Parlamento ir Tarybos sprendimą Nr. 574/2007/EB dėl 2007–2013 m. strateginių gairių priėmimo (pranešta dokumentu Nr. C(2007) 3925) (OL L 233, 2007 9 5, p. 3);

               —

               2007 m. gruodžio 6 d. Tarybos sprendimas 2007/866/EB, iš dalies keičiantis Šengeno konsultavimosi tinklo (techninės specifikacijos) 1 dalį (OL L 340, 2007 12 22, p. 92).


title: 2007 m. spalio 15 d. Tarybos sprendimas dėl Jungtinei Karalystei atstovaujančio Europos profesinio mokymo plėtros centro valdančiosios tarybos nario skyrimo

text:
19.1.2008

               LT

               Europos Sąjungos oficialusis leidinys

               C 14/21

      TARYBOS SPRENDIMAS

   2007 m. spalio 15 d.
   dėl Jungtinei Karalystei atstovaujančio Europos profesinio mokymo plėtros centro valdančiosios tarybos nario skyrimo
   (2008/C 14/07)
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Jungtinės Karalystės Vyriausybės pasiūlytą kandidatūrą,
   kadangi:

               (1)

               2006 m. rugsėjo 18 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2006 m. rugsėjo 18 d. iki 2009 m. rugsėjo 17 d.

               (2)

               atsistatydinus Pauline CHARLES tapo laisva Centro valdančiosios tarybos vyriausybių atstovų kategorijos nario vieta.

               (3)

               Pirmiau nurodyto Centro valdančiosios tarybos Jungtinei Karalystei atstovaujantis narys turėtų būti paskirtas likusiam dabartinės kadencijos, kuri baigiasi 2009 m. rugsėjo 17 d., laikui,

         NUSPRENDĖ:
   Vienintelis straipsnis
   Europos profesinio mokymo plėtros centro valdančiosios tarybos nare likusiam kadencijos laikui iki 2009 m. rugsėjo 17 d. skiriama:
   I.   VYRIAUSYBIŲ ATSTOVŲ KATEGORIJOJE
   JUNGTINĖS KARALYSTĖS: atstovė Nicola SAMS

      Priimta Liuksemburge, 2007 m. spalio 15 d.

            Tarybos vardu

            Pirmininkas

         L. AMADO

      (1)  OL L 39, 1975 2 13, p. 1. Reglamentas su paskutiniais pakeitimais, padarytais Reglamentu (EB) Nr. 2051/2004 (OL L 355, 2004 12 1, p. 1).

      (2)  OL C 240, 2006 10 5, p. 1.


title: 2012 m. kovo 23 d. Tarybos sprendimas 2012/173/BUSP dėl bendros saugumo ir gynybos politikos misijoms ir operacijoms Somalio pusiasalyje skirto ES operacijų centro veiklos pradžios

text:
27.3.2012

               LT

               Europos Sąjungos oficialusis leidinys

               L 89/66

         TARYBOS SPRENDIMAS 2012/173/BUSP
   2012 m. kovo 23 d.
   dėl bendros saugumo ir gynybos politikos misijoms ir operacijoms Somalio pusiasalyje skirto ES operacijų centro veiklos pradžios
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi,

               (1)

               2004 m. gruodžio 17 d. Europos Vadovų Taryba patvirtino pasiūlymus, kuriais sudaromos galimybės įkurti operacijų centrą ir nustatyti jo įgaliojimus;

               (2)

               2007 m. birželio 18 d. Taryba patvirtino ES civilinių operacijų valdant krizes vadovavimo ir kontrolės struktūros gaires;

               (3)

               2008 m. balandžio 7 d. Taryba Sprendimu 2008/298/BUSP (1) iš dalies pakeitė 2001 m. sausio 22 d. Sprendimą 2001/80/BUSP dėl Europos Sąjungos karinio štabo įsteigimo (2), ir jame nurodė, inter alia, Europos Sąjungos karinio štabo (toliau – ES karinis štabas) užduotis, susijusias su ES operacijų centru;

               (4)

               2008 m. lapkričio 10 d. Taryba priėmė Bendruosius veiksmus 2008/851/BUSP (3), kuriais įsteigta operacija ATALANTA siekiant atgrasyti nuo piratavimo prie Somalio krantų;

               (5)

               2010 m. vasario 15 d. Taryba priėmė Sprendimą 2010/96/BUSP (4) dėl ES karinės misijos siekiant prisidėti prie Somalio saugumo pajėgų mokymo (EUTM Somalia);

               (6)

               2011 m. lapkričio 14 d. Taryba priėmė Somalio pusiasaliui skirtą strateginę programą, kuri yra ES veiksmų regione gairės;

               (7)

               2011 m. gruodžio 1 d. Taryba susitarė paspartinti planavimo darbus, siekiant pradėti bendros užsienio ir saugumo politikos (BSGP) misijai ir operacijoms Somalio pusiasalyje skirto ES operacijų centro veiklą, kaip numatyta jo įgaliojimuose;

               (8)

               2011 m. gruodžio 16 d. Taryba susitarė dėl regiono jūrų pajėgų vystymo misijos, kuri turėtų būti karinės patirties turinti civilinė BSGP misija, krizių valdymo koncepcijos;

               (9)

               2012 m. sausio 23 d. Taryba susitarė, kad turėtų pradėti veiklą BSGP misijoms ir operacijoms Somalio pusiasalyje skirtas ES operacijų centras;

               (10)

               ES operacijų centras turėtų sudaryti palankesnes sąlygas BSGP operacijų Somalio pusiasalyje veiklai koordinuoti ir sinergijai gerinti, įgyvendinant Somalio pusiasaliui skirtą strateginę programą ir glaudžiai bendradarbiaujant su Europos Sąjungos specialiuoju įgaliotiniu (toliau – ES specialusis įgaliotinis) Somalio pusiasalyje;

               (11)

               ES operacijų centro veikla turėtų būti grindžiama esamomis ES karinio štabo struktūromis, prie kurių turėtų prisidėti EUTM Somalia paramos elementas ir operacijos ATALANTA ryšių palaikymo grupė;

               (12)

               atsižvelgiant į tai, kad reikia optimizuoti jo paramą visoms BSGP misijoms ir operacijoms, ES karinis štabas turėtų pagal savo galimybes ir pajėgumus teikti paramą ES operacijų centrui,

         PRIĖMĖ ŠĮ SPRENDIMĄ:
   1 straipsnis
   ES operacijų centro veiklos pradžia
   1.   Pradeda veikti ES operacijų centras, skirtas prisidėti prie bendros užsienio ir gynybos politikos (BSGP) misijų ir operacijų Somalio pusiasalyje, t. y. operacijų ATALANTA, EUTM Somalia ir planuojamos civilinės BSGP misijos regiono jūrų pajėgų vystymo srityje.
   2.   Tai, kad pradeda veikti ES operacijų centras, nedaro poveikio šių misijų ir operacijų, nurodytų 1 dalyje, atitinkamai karinei ir civilinei pavaldumo tvarkai.
   2 straipsnis
   Tikslas ir įgaliojimai
   1.   ES operacijų centro veikla prisidedama prie operacijų ATALANTA, EUTM Somalia ir planuojamos civilinės BSGP misijos regiono jūrų pajėgų vystymo srityje veiklos planavimo ir vykdymo, siekiant padidinti veiksmingumą, darną ir sinergiją. Vykdydamas šią veiklą ES operacijų centras sudaro palankesnes sąlygas keistis informacija bei gerinti koordinavimą ir stiprinti civilinio bei karinio aspektų sinergijas.
   2.   ES operacijų centras vykdo šias užduotis:

               a)

               remdamasis savo karine patirtimi ir specialia planavimo patirtimi teikia tiesioginę paramą civilinių operacijų vadui atliekant regiono jūrų pajėgumų vystymo misijos operacinį planavimą ir ją vykdant;

               b)

               teikia paramą EUTM misijos vadui ir stiprina strateginį EUTM Somalia veiklos bei kitų BSGP misijų ir operacijų Somalio pusiasalyje koordinavimą;

               c)

               palaiko ryšius su operacija ATALANTA;

               d)

               Krizių valdymo ir planavimo direktorato (CMPD) prašymu teikia jam paramą vykdant strateginį BSGP misijų ir operacijų Somalio pusiasalyje planavimą;

               e)

               sudaro palankesnes sąlygas BSGP misijų ir operacijų Somalio pusiasalyje ir Briuselyje esančių struktūrų sąveikai;

               f)

               sudaro palankesnes sąlygas operacijų ATALANTA, EUTM Somalia ir regiono jūrų pajėgumų vystymo misijos veiklai koordinuoti ir sinergijai gerinti, įgyvendinant Somalio pusiasaliui skirtą strateginę programą ir palaikant ryšius su ES specialiuoju įgaliotiniu Somalio pusiasalyje.

         3 straipsnis
   ES operacijų centro vadovas
   1.   Kapitonas (jūrų laivyno) Ad VAN DER LINDE skiriamas ES operacijų centro vadovu dviejų metų laikotarpiui, kuris Tarybos sprendimu gali būti atnaujintas.
   2.   Pareigas einančio ES operacijų centro vadovo veiklos politinę priežiūrą vykdo ir jai strategiškai vadovauja Politinis ir saugumo komitetas (PSK); prireikus karinį vadovavimą jo veiklai vykdo Europos Sąjungos karinis komitetas (toliau – ES karinis komitetas).
   3.   ES operacijų centro darbuotojai yra pavaldūs ES operacijų centro vadovui visais klausimais, susijusiais su ES operacijų centro įgaliojimais ir užduotimis.
   4.   ES operacijų centro vadovas atsakingas už tai, kad būtų atsakyta į ES operacijų centrui pateiktus prašymus; tokius prašymus gali pateikti civilinių operacijų vadas, operacijos ATALANTA operacijos vadas ir EUTM misijos vadas bei CMPD. Jis užtikrina tinkamą ES operacijų centro veiklą ir koordinuoja efektyvų jo pajėgumų naudojimą. Galutinė atsakomybė už veiklos planavimo dokumentus ir sprendimus dėl misijų ir operacijų vykdymo atitinkamai tenka civilinių operacijų vadui, EUTM misijos vadui ir operacijos ATALANTA operacijos vadui.
   5.   ES operacijų centro vadovas ES karinio komiteto ir PSK reguliariai teikia ataskaitas dėl klausimų, patenkančių į jo atsakomybės sritį.
   4 straipsnis
   Darbuotojai
   1.   ES operacijų centro žmogiškuosius išteklius sudaro:

               a)

               ES karinio štabo paskirti darbuotojai;

               b)

               EUTM paramos elementas;

               c)

               operacijos ATALANTA ryšių palaikymo grupė;

               d)

               valstybių narių komandiruoti darbuotojai.

         2.   Skiriant žmogiškuosius išteklius ES operacijų centrui užtikrinama, kad jis galėtų naudotis visa karine patirtimi, kuri reikalinga jo įgaliojimams ir užduotims tinkamai vykdyti, remiantis PSK pateiktu įgyvendinimo planu ir vykdant nuolatinę peržiūrą. Už tikslų reikiamos karinės patirties apibrėžimą atsako ES operacijų centro vadovas, glaudžiai konsultuodamasis su operacijų bei misijų vadais, civilinių operacijų vadu ir su ES kariniu štabu.
   3.   Visi darbuotojai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (5).
   5 straipsnis
   Organizacija
   ES operacijų centro veikla organizuojama pagal funkcines atsakomybės sritis, atitinkančias su jo remiamomis BSGP misijomis ir operacijomis susijusius reikalavimus.
   6 straipsnis
   ES karinio štabo parama
   ES karinis štabas pagal savo galimybes ir pajėgumus teikia paramą ES operacijų centrui, kaip numatyta jo įgaliojimuose:

               a)

               užtikrindamas, kad ES operacijų centro darbuotojus, įrenginius ir įrangą būtų galima naudoti veiklai, ir jie būtų tam parengti;

               b)

               prižiūrėdamas, atnaujindamas ir keisdamas ES operacijų centro įrangą;

               c)

               prižiūrėdamas ES operacijų centro naudojamas patalpas.

         7 straipsnis
   Finansavimas
   1.   ES karinio štabo paskirtų darbuotojų išlaidos finansuojamos laikantis ES kariniam štabui taikomų taisyklių.
   2.   Valstybių narių suteiktas personalas yra nemokamai komandiruotieji nacionaliniai ekspertai.
   3.   Kelionė ir kitos išlaidos, kurios nėra padengtos iš atitinkamų BSGP misijų ir operacijų biudžetų, padengiamos iš Europos išorės veiksmų tarnybos biudžeto, laikantis taikytinų finansinių taisyklių.
   8 straipsnis
   Peržiūra
   ES operacijų centro įgaliojimų, uždavinių, veiklos ir finansavimo peržiūra visų ES krizių valdymo struktūrų kontekste pirmą kartą vykdoma 2012 m. rugsėjo 24 d.; po to peržiūra atliekama reguliariai. Prireikus šis sprendimas gali būti patikslintas.
   9 straipsnis
   Įsigaliojimas ir trukmė
   Šis sprendimas įsigalioja jo priėmimo dieną.
   Jis taikomas pirminiam dvejų metų laikotarpiui.

      Priimta Briuselyje 2012 m. kovo 23 d.

            Tarybos vardu

            Pirmininkė

         C. ASHTON

      (1)  OL L 102, 2008 4 12, p. 25.

      (2)  OL L 27, 2001 1 30, p. 7.

      (3)  OL L 301, 2008 11 12, p. 33.

      (4)  OL L 44, 2010 2 19, p. 16.

      (5)  OL L 141, 2011 5 27, p. 17.


title: 2010/365/: 2010 m. birželio 29 d. Tarybos sprendimas dėl Šengeno acquis nuostatų, susijusių su Šengeno informacine sistema, taikymo Bulgarijos Respublikoje ir Rumunijoje

text:
1.7.2010

               LT

               Europos Sąjungos oficialusis leidinys

               L 166/17

         TARYBOS SPRENDIMAS
   2010 m. birželio 29 d.
   dėl Šengeno acquis nuostatų, susijusių su Šengeno informacine sistema, taikymo Bulgarijos Respublikoje ir Rumunijoje
   (2010/365/ES)
   EUROPOS SĄJUNGOS TARYBA,
   atsižvelgdama į 2005 m. Stojimo aktą, ypač į jo 4 straipsnio 2 dalį,
   atsižvelgdama į Europos Parlamento nuomonę (1),
   kadangi:

               (1)

               2005 m. Stojimo akto 4 straipsnio 2 dalyje numatyta, kad Šengeno acquis nuostatos, išskyrus tas nuostatas, kurios nurodytos to Akto II priede, taikomos Bulgarijoje ir Rumunijoje (toliau – susijusios valstybės narės) tik pagal šiuo tikslu priimtą Tarybos sprendimą, patikrinus, ar įvykdytos būtinos sąlygos dėl atitinkamos acquis taikymo.

               (2)

               Taryba patikrino, kad susijusios valstybės narės užtikrina pakankamą duomenų apsaugos lygį, imdamasi toliau nurodytų veiksmų.
               Susijusioms valstybėms narėms buvo pateiktas išsamus klausimynas, o atsakymai užregistruoti, ir tose valstybėse narėse buvo surengti patikrinimo ir įvertinimo vizitai pagal taikomas Šengeno įvertinimo procedūras duomenų apsaugos srityje, nustatytas Vykdomojo komiteto sprendime, įsteigiančiame Šengeno įvertinimo ir įgyvendinimo nuolatinį komitetą (SCH/Com-ex (98) 26 def.) (2).

               (3)

               2010 m. balandžio 26 d. Taryba padarė išvadą, kad susijusios valstybės narės įvykdė sąlygas šioje srityje. Todėl galima nustatyti datą, nuo kurios Šengeno acquis nuostatos, susijusios su Šengeno informacine sistema (SIS), gali būti taikomos tose valstybėse narėse.

               (4)

               Šio sprendimo įsigaliojimas turėtų sudaryti sąlygas susijusioms valstybėms narėms perduoti tikrus SIS duomenis. Konkretus šių duomenų naudojimas turėtų sudaryti sąlygas Tarybai pagal taikomas Šengeno įvertinimo procedūras, nustatytas Sprendime SCH/Com-ex (98) 26 def., patikrinti, ar susijusiose valstybėse narėse teisingai taikomos Šengeno acquis nuostatos, susijusios su SIS. Atlikus šiuos įvertinimus Taryba turėtų nuspręsti dėl vidaus sienų kontrolės tose valstybėse narėse panaikinimo.

               (5)

               Reikėtų priimti atskirą Tarybos sprendimą, nustatantį vidaus sienų kontrolės panaikinimo datą. Reikėtų nustatyti tam tikrus SIS naudojimo apribojimus, taikomus iki tame sprendime nustatytos datos.

               (6)

               Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis
                   (3), patenkančios į Tarybos sprendimo 1999/437/EB (4) dėl tam tikrų priemonių taikant tą Susitarimą 1 straipsnio G punkte nurodytą sritį.

               (7)

               Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (5), patenkančios į Sprendimo 1999/437/EB 1 straipsnio G punkte nurodytą sritį, siejant su Tarybos sprendimo 2008/149/TVR (6) 3 straipsniu ir Tarybos sprendimo 2008/146/EB (7) 3 straipsniu,

         PRIĖMĖ ŠĮ SPRENDIMĄ:
   1 straipsnis
   1.   Šengeno acquis nuostatos, susijusios su SIS, kaip nurodyta I priede, nuo 2010 m. spalio 15 d. taikomos Bulgarijos Respublikai ir Rumunijai, jų tarpusavio santykiuose ir jų santykiuose su Belgijos Karalyste, Čekijos Respublika, Danijos Karalyste, Vokietijos Federacine Respublika, Estijos Respublika, Graikijos Respublika, Ispanijos Karalyste, Prancūzijos Respublika, Italijos Respublika, Latvijos Respublika, Lietuvos Respublika, Liuksemburgo Didžiąja Hercogyste, Vengrijos Respublika, Malta, Nyderlandų Karalyste, Austrijos Respublika, Lenkijos Respublika, Portugalijos Respublika, Slovėnijos Respublika, Slovakijos Respublika, Suomijos Respublika ir Švedijos Karalyste bei Islandijos Respublika, Norvegijos Karalyste ir Šveicarijos Konfederacija.
   2.   Šengeno acquis nuostatos, susijusios su SIS, kaip nurodyta II priede, nuo tose nuostatose numatytos datos taikomos Bulgarijos Respublikai ir Rumunijai, jų tarpusavio santykiuose ir jų santykiuose su Belgijos Karalyste, Čekijos Respublika, Danijos Karalyste, Vokietijos Federacine Respublika, Estijos Respublika, Graikijos Respublika, Ispanijos Karalyste, Prancūzijos Respublika, Italijos Respublika, Latvijos Respublika, Lietuvos Respublika, Liuksemburgo Didžiąja Hercogyste, Vengrijos Respublika, Malta, Nyderlandų Karalyste, Austrijos Respublika, Lenkijos Respublika, Portugalijos Respublika, Slovėnijos Respublika, Slovakijos Respublika, Suomijos Respublika ir Švedijos Karalyste bei Islandijos Respublika, Norvegijos Karalyste ir Šveicarijos Konfederacija.
   3.   Nuo 2010 m. birželio 29 d. tikri SIS duomenys gali būti perduoti susijusioms valstybėms narėms.
   Nuo 2010 m. spalio 15 d. susijusios valstybės narės, kaip ir valstybės narės, kurioms Šengeno acquis nuostatos jau taikomos, galės įvesti duomenis į SIS ir naudotis SIS duomenimis, atsižvelgdamos į 4 dalies nuostatas.
   4.   Iki vidaus sienų kontrolės panaikinimo susijusiose valstybėse narėse datos tos valstybės narės:

               a)

               neprivalo neleisti atvykti į savo teritoriją trečiųjų valstybių piliečiams ar išsiųsti trečiųjų valstybių piliečius, dėl kurių kita valstybė narė yra pateikusi SIS perspėjimą dėl atsisakymo leisti atvykti;

               b)

               neįveda duomenų, kuriems taikomos 1990 m. birželio 19 d. Konvencijos dėl 1985 m. birželio 14 d. Šengeno susitarimo tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos Vyriausybių dėl laipsniško jų bendrų sienų kontrolės panaikinimo įgyvendinimo (toliau – Šengeno konvencija) (8) 96 straipsnio nuostatos.

         2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge 2010 m. birželio 29 d.

            Tarybos vardu

            Pirmininkė

         E. ESPINOSA

      (1)  2010 m. birželio 17 d. pareikšta nuomonė (dar nepaskelbta Oficialiajame leidinyje).

      (2)  OL L 239, 2000 9 22, p. 138.

      (3)  OL L 176, 1999 7 10, p. 36.

      (4)  OL L 176, 1999 7 10, p. 31.

      (5)  OL L 53, 2008 2 27, p. 52.

      (6)  OL L 53, 2008 2 27, p. 50.

      (7)  OL L 53, 2008 2 27, p. 1.

      (8)  OL L 239, 2000 9 22, p. 19.

      I PRIEDAS

         Šengeno acquis nuostatų, susijusių su SIS, kaip apibrėžta 2005 m. Stojimo akto 4 straipsnio 2 dalyje, taikytinų susijusioms valstybėms narėms, sąrašas

                  1.

                  Šengeno konvencijos nuostatos:
                  Šengeno konvencijos 64 straipsnis ir 92–112 straipsniai;

                  2.

                  Kitos su SIS susijusios nuostatos:

                              a)

                              Vykdomojo komiteto, įsteigto pagal Šengeno konvenciją, sprendimai:
                              1997 m. gruodžio 15 d. Vykdomojo komiteto sprendimas, iš dalies keičiantis C.SIS finansinį reglamentą (SCH/Com-ex (97) 35) (1);

                              b)

                              Vykdomojo komiteto, įsteigto pagal Šengeno konvenciją, deklaracijos:

                                          i)

                                          1996 m. balandžio 18 d. Vykdomojo komiteto deklaracija dėl užsieniečio sąvokos apibrėžimo (SCH/Com-ex (96) decl. 5) (2),

                                          ii)

                                          1999 m. balandžio 28 d. Vykdomojo komiteto deklaracija dėl SIS struktūros (SCH/Com-ex (99) decl. 2 rev) (3);

                              c)

                              kiti dokumentai:

                                          i)

                                          2000 m. kovo 27 d. Tarybos sprendimas 2000/265/EB dėl finansinio reglamento, reglamentuojančio Tarybos Generalinio sekretoriaus pavaduotojo vardu tam tikrų valstybių narių naudai sudarytų sutarčių, susijusių su Šengeno aplinkai skirtos ryšių infrastruktūros „Sisnet“ įrengimu ir veikimu, valdymo biudžetinius aspektus, nustatymo (4),

                                          ii)

                                          SIRENE vadovas (5),

                                          iii)

                                          2004 m. balandžio 29 d. Tarybos reglamentas (EB) Nr. 871/2004 dėl naujų Šengeno informacinės sistemos funkcijų, įskaitant kovą su terorizmu, nustatymo (6) ir vėlesni sprendimai dėl tų funkcijų taikymo datos,

                                          iv)

                                          2005 m. vasario 24 d. Tarybos sprendimas 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje (7), ir vėlesni sprendimai dėl tų funkcijų taikymo datos,

                                          v)

                                          2005 m. liepos 6 d. Europos Parlamento ir Tarybos reglamentas (EB) Nr. 1160/2005, iš dalies keičiantis Konvenciją dėl 1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo dėl valstybių narių tarnybų, atsakingų už transporto priemonių registracijos liudijimų išdavimą, prieigos prie Šengeno informacinės sistemos (8),

                                          vi)

                                          2006 m. kovo 15 d. Europos Parlamento ir Tarybos reglamento (EB) Nr. 562/2006, nustatančio taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) (9), 5 straipsnio 4 dalies a punktas ir II antraštinės dalies bei priedų nuostatos, susijusios su Šengeno informacine sistema (SIS),

                                          vii)

                                          2008 m. spalio 24 d. Tarybos reglamentas (EB) Nr. 1104/2008 dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II) (10),

                                          viii)

                                          2008 m. spalio 24 d. Tarybos sprendimas 2008/839/TVR dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II) (11).

         (1)  OL L 239, 2000 9 22, p. 444.

         (2)  OL L 239, 2000 9 22, p. 458.

         (3)  OL L 239, 2000 9 22, p. 459.

         (4)  OL L 85, 2000 4 6, p. 12.

         (5)  SIRENE vadovo dalys buvo paskelbtos OL C 38, 2003 2 17, p. 1. Vadovas buvo iš dalies pakeistas Komisijos sprendimais 2006/757/EB (OL L 317, 2006 11 16, p. 1) ir 2006/758/EB (OL L 317, 2006 11 16, p. 41).

         (6)  OL L 162, 2004 4 30, p. 29.

         (7)  OL L 68, 2005 3 15, p. 44.

         (8)  OL L 191, 2005 7 22, p. 18.

         (9)  OL L 105, 2006 4 13, p. 1.

         (10)  OL L 299, 2008 11 8, p. 1.

         (11)  OL L 299, 2008 11 8, p. 43.

      II PRIEDAS

         Šengeno acquis nuostatų, susijusių su SIS, kaip apibrėžta 2005 m. Stojimo akto 4 straipsnio 2 dalyje, taikytinų susijusioms valstybėms narėms nuo tose nuostatose numatytos datos, sąrašas

                  1.

                  2006 m. gruodžio 20 d. Europos Parlamento ir Tarybos reglamentas (EB) Nr. 1986/2006 dėl valstybių narių tarnybų, atsakingų už transporto priemonių registracijos liudijimų išdavimą, prieigos prie Šengeno antrosios kartos informacinės sistemos (SIS II) (1);

                  2.

                  2006 m. gruodžio 20 d. Europos Parlamento ir Tarybos reglamentas (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo (2);

                  3.

                  2007 m. birželio 12 d. Tarybos sprendimas 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo (3).

         (1)  OL L 381, 2006 12 28, p. 1.

         (2)  OL L 381, 2006 12 28, p. 4.

         (3)  OL L 205, 2007 8 7, p. 63.


title: 2015 m. vasario 10 d. Tarybos sprendimas (ES) 2015/214, kuriuo patvirtinamas pagrindinis planas „Shift2Rail“

text:
12.2.2015

               LT

               Europos Sąjungos oficialusis leidinys

               L 36/7

         TARYBOS SPRENDIMAS (ES) 2015/214
   2015 m. vasario 10 d.
   kuriuo patvirtinamas pagrindinis planas „Shift2Rail“
   EUROPOS SĄJUNGOS TARYBA,
   atsižvelgdama į 2014 m. birželio 16 d. Tarybos reglamentą (ES) Nr. 642/2014, kuriuo įsteigiama bendroji įmonė „Shift2Rail“ (1), ypač į jo I priedo 1 straipsnio 4 dalį,
   atsižvelgdama į Europos Komisijos pasiūlymą,
   kadangi:

               (1)

               pagrindinį planą „Shift2Rail“ turi parengti ir plėtoti bendroji įmonė „Shift2Rail“, konsultuodamasi su Europos geležinkelio agentūra ir Europos geležinkelių mokslinių tyrimų patariamosios tarybos (ERRAC) technologijų platformos nariais, kad juo būtų skatinamos ilgalaikės inovacijos geležinkelių sektoriuje;

               (2)

               pagrindiniame „Shift2Rail“ plane turėtų būti nustatyti svarbiausi prioritetai ir esminės veiklos ir technologinės inovacijos, kurių reikalaujama iš visų suinteresuotųjų šalių, kad būtų pasiekti Reglamente (ES) Nr. 642/2014 nustatyti bendrosios įmonės „Shift2Rail“ tikslai;

               (3)

               pagrindinis planas „Shift2Rail“ turėtų būti grindžiamas veiklos rezultatais ir sudaromas remiantis tam tikru Reglamento (ES) Nr. 642/2014 I priede nurodytų pagrindinių teminių sričių arba inovacijų programų skaičiumi;

               (4)

               2014 m. rugsėjo 24 d. valdybos patvirtinta pagrindinio plano „Shift2Rail“ redakcija, parengta atsižvelgiant į svarbiausias atitinkamų suinteresuotųjų šalių pastabas, yra pagrindas, kuriuo remdamasi Komisija 2014 m. spalio 6 d. pagal Reglamento (ES) Nr. 642/2014 I priedą paskelbė asocijuotiesiems nariams skirtą kvietimą teikti pasiūlymus ir kuriuo remiantis parengiamas bendrosios įmonės „Shift2Rail“ darbo planas,

         PRIĖMĖ ŠĮ SPRENDIMĄ:
   Vienintelis straipsnis
   Patvirtinamas strateginis pagrindinis planas „Shift2Rail“.

      Priimta Briuselyje 2015 m. vasario 10 d.

            Tarybos vardu

            Pirmininkas

         E. RINKĒVIČS

      (1)  OL L 177, 2014 6 17, p. 9.


title: 2007/103/EB: 2007 m. vasario 12 d. Komisijos sprendimas, nustatantis bendruosius Visuomenės sveikatos programos veiksmų atrankos ir finansavimo principus bei kriterijus (Tekstas svarbus EEE )

text:
16.2.2007

               LT

               Europos Sąjungos oficialusis leidinys

               L 46/45

      KOMISIJOS SPRENDIMAS

   2007 m. vasario 12 d.
   nustatantis bendruosius Visuomenės sveikatos programos veiksmų atrankos ir finansavimo principus bei kriterijus
   (Tekstas svarbus EEE)
   (2007/103/EB)
   EUROPOS BENDRIJŲ KOMISIJA,
   atsižvelgdama į 2002 m. rugsėjo 23 d. Europos Parlamento ir Tarybos sprendimą Nr. 1786/2002/EB, patvirtinantį Bendrijos veiksmų visuomenės sveikatos srityje programą (2003–2008 m.) (1), ypač į jo 8 straipsnio 1 dalį,
   kadangi:

               (1)

               Sprendimo Nr. 1786/2002/EB 8 straipsnio 1 dalyje nustatyta, kad Komisija priima metinį Visuomenės sveikatos programos įgyvendinimo planą, kuriame nustatomi prioritetai ir reikalingi veiksmai (įskaitant išteklių paskirstymą), ir programos veiksmų atrankos ir finansavimo taisykles, kriterijus bei tvarką.

               (2)

               Komisijos sprendimu 2007/102/EB (2) buvo priimtas 2007 m. darbo planas.

               (3)

               2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3) 115 straipsnyje ir 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (4), 167 straipsnyje reikalaujama tinkamumo, atrankos ir subsidijų skyrimo kriterijus iš anksto nurodyti kvietimuose teikti siūlymus, kad pateiktus siūlymus būtų galima vertinti atsižvelgiant į metinėje darbo programoje iškeltus tikslus ir prioritetus.

               (4)

               Todėl reikėtų priimti šio sprendimo priede nurodytus „Bendruosius Visuomenės sveikatos programos veiksmų atrankos ir finansavimo principus bei kriterijus“. Todėl 2005 m. sausio 14 d. Sprendimo C(2005) 29, patvirtinančio 2005 m. Bendrijos veiksmų visuomenės sveikatos srityje programos įgyvendinimo darbo planą (2003–2008 m.), įskaitant metinę subsidijų darbo programą ir bendruosius visuomenės sveikatos programos veiksmų atrankos bei finansavimo principus ir kriterijus II priedas keičiamas šio sprendimo priedu.

               (5)

               Priede išdėstyti „Bendrieji Visuomenės sveikatos programos veiksmų atrankos ir finansavimo principai bei kriterijai“ atitinka Bendrijos veiksmų visuomenės sveikatos srityje programos komiteto nuomonę,

         NUSPRENDĖ:
   Vienintelis straipsnis
   Patvirtinami priede nurodyti „Bendrieji Visuomenės sveikatos programos veiksmų atrankos ir finansavimo principai bei kriterijai (2003–2008 m.)“.

      Priimta Briuselyje, 2007 m. vasario 12 d.

            Komisijos vardu

         Markos KYPRIANOU

            Komisijos narys

      (1)  OL L 271, 2002 10 9, p. 1. Sprendimas su pakeitimais, padarytais Sprendimu Nr. 786/2004/EB (OL L 138, 2004 4 30, p. 7).

      (2)  Žr. šio Oficialiojo leidinio p. 27.

      (3)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 357, 2002 12 31, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1248/2006 (OL L 227, 2006 8 19, p. 3).

      PRIEDAS
      BENDRIEJI VISUOMENĖS SVEIKATOS PROGRAMOS VEIKSMŲ ATRANKOS IR FINANSAVIMO PRINCIPAI BEI KRITERIJAI
      Šiuo dokumentu visiškai pakeičiamas ankstesnis prie Sprendimo C(2005) 29 pridėtas dokumentas „Bendrieji Visuomenės sveikatos programos veiksmų atrankos ir finansavimo principai ir kriterijai“. Jis taikomas tik bendram individualių visuomenės sveikatos programos veiksmų finansavimui po kvietimų teikti siūlymus skiriant subsidijas. Bet kokiu atveju reikia atkreipti dėmesį į tai, kad juo nėra pakeičiamas taikomas teisinis pagrindas.
      1.   BENDRIEJI PRINCIPAI

                  1.

                  Finansinis reglamentas ir jo įgyvendinimo taisyklės yra dokumentai, kuriais remiamasi įgyvendinant Visuomenės sveikatos programą.

                  2.

                  Subsidijos turi atitikti šiuos principus:

                              —

                              bendro finansavimo taisyklę: būtini kiti išoriniai finansavimo šaltiniai nei Bendrijos fondai (gavėjo ištekliai arba trečiųjų šalių finansiniai šaltiniai). Trečiųjų šalių įnašai natūra gali būti laikomi bendru finansavimu, jeigu tai būtina arba tinkama (finansinio reglamento 113 straipsnis ir įgyvendinimo taisyklių 172 straipsnis),

                              —

                              ne pelno taisyklę: subsidija negalima gavėjui suteikti galimybės siekti arba gauti pelno (finansinio reglamento 109 straipsnio 2 dalis ir įgyvendinimo taisyklių 165 straipsnis),

                              —

                              negaliojimo atgaline data taisyklę: finansuojamos išlaidos turi būti patirtos po susitarimo pasirašymo. Išimtiniais atvejais gali būti priimtina svarstyti išlaidas, patirtas po paraiškos subsidijai gauti pateikimo, bet ne ankstesnes (finansinio reglamento 112 straipsnis),

                              —

                              ne kumuliacijos taisyklę: per vienerius finansinius metus konkrečiam susijusio gavėjo veiksmui galima skirti tik vieną subsidiją (finansinio reglamento 111 straipsnis) (1).

                  3.

                  Veiksmų (projektų) pasiūlymai bus vertinami remiantis trimis kriterijų kategorijomis:

                              —

                              atmetimo kriterijais, siekiant įvertinti paraiškos teikėjo tinkamumą – Finansinio reglamento 114 straipsnis,

                              —

                              atrankos kriterijais, siekiant įvertinti paraiškos teikėjo finansinį ir darbinį pajėgumą įvykdyti siūlomą veiksmą (įgyvendinimo taisyklių 176 straipsnis),

                              —

                              subsidijų skyrimo kriterijais, siekiant įvertinti pasiūlymo kokybę, atsižvelgiant į jo sąnaudas.

                        Atliekant vertinimą šios trys kriterijų kategorijos bus svarstomos iš eilės. Vienos kategorijos reikalavimų neatitikęs projektas nebus svarstomas kitame vertinimo etape ir bus atmestas.

                  4.

                  Vykdant Visuomenės sveikatos programą prioritetas teikiamas projektams, kurie:

                              —

                              atsižvelgiant į dabartinę padėtį yra naujoviški ir nesikartojantys,

                              —

                              visuomenės sveikatos srityje suteikia pridėtinės vertės Europos lygiu: projektais siekiama susijusios masto ekonomijos, juose dalyvauja kuo daugiau reikalavimus atitinkančių šalių (atsižvelgiant į projekto taikymo sritį) ir juos galima pritaikyti kitur,

                              —

                              skatina ir remia Bendrijos politikos krypčių plėtrą visuomenės sveikatos srityje,

                              —

                              yra parengti pakankamą dėmesį skiriant veiksmingai valdymo struktūrai, aiškiam vertinimo procesui ir tiksliam laukiamų rezultatų aprašymui,

                              —

                              yra su planu, kaip naudoti ir skleisti rezultatus tinkamoms tikslinėms grupėms Europos lygiu.

            2.   ATMETIMO KRITERIJAI

                  1.

                  Taikant Visuomenės sveikatos programos subsidijų skyrimo procedūrą neatsižvelgiama į paraiškų teikėjus, kurie:

                              a)

                              yra bankrutavę arba likviduojami, jų reikalus administruoja teismas, yra sudarę susitarimą su kreditoriais, yra sustabdę savo verslo veiklą, jiems iškelta byla dėl šių reikalų arba jie yra atsidūrę į analogišką padėtį, susidariusią dėl panašių nacionalinės teisės aktuose arba reglamentuose nustatytų procedūrų;

                              b)

                              buvo pripažinti kaltais padarę teisės pažeidimą, susijusį su jų profesine veikla, sprendimu, turinčiu res judicata galią;

                              c)

                              apkaltinti rimtu profesiniu nusižengimu, įrodytu priemonėmis, kurias susitariančioji institucija gali pagrįsti;

                              d)

                              neįvykdė įsipareigojimų, susijusių su socialinio draudimo įmokomis, mokesčių mokėjimu pagal šalies, kurioje yra įsisteigę, arba įpareigojimus suteikiančio pareigūno šalies, arba šalies, kurioje turi būti vykdoma sutartis, teisines nuostatas;

                              e)

                              jų atžvilgiu priimtas res judicata galią turintis sprendimas dėl sukčiavimo, korupcijos, dalyvavimo nusikalstamos organizacijos veikloje arba kitoje neteisėtoje veikloje, kuri kenkia Bendrijos finansiniams interesams;

                              f)

                              kitoje viešųjų pirkimų procedūroje arba subsidijų, finansuojamų iš Bendrijos biudžeto, skyrimo procedūroje buvo pripažinta, kad jie rimtai pažeidė sutarties sąlygas nesilaikydami savo sutartinių įsipareigojimų.

                        Įrodymai: kandidatai turi pateikti tinkamai pasirašytą garbės deklaraciją (su nurodyta data), kurioje būtų patvirtinta, jog jie nėra patekę į pirmiau išvardytas situacijas.

                  2.

                  Į Visuomenės sveikatos programą nebus įtraukti jokie po galutinio termino gauti siūlymai, nebaigti pildyti arba kvietime teikti siūlymus nustatytų formalių reikalavimų neatitinkantys siūlymai.
                  Kiekviena paraiška turi būti užpildyta ir būtina pridėti bent šiuos dokumentus:

                              —

                              administracinius pagrindinio ir susijusių partnerių duomenis,

                              —

                              techninį projekto aprašą,

                              —

                              visą projekto biudžetą ir prašomą Bendrijos finansavimo dalį,

                              —

                              įrodymai: visas projekto biudžetas ir prašoma Bendrijos finansavimo dalis,

                              —

                              įrodymai: paraiškos turinys.

                  3.

                  Į Visuomenės sveikatos programą nebus įtraukti veiksmai, kurių imtasi iki paraiškos subsidijai gauti užregistravimo.
                  Įrodymai: paraiškoje subsidijai gauti būtina nurodyti numatomą veiksmų pradžią ir trukmę.

            3.   ATRANKOS KRITERIJAI
      Tinkami vertinti bus tiktai atmetimo kriterijų reikalavimus atitikę siūlymai. Siūlymai turi atitikti toliau nurodytus atrankos kriterijus.
      1.   Juridinis statusas
      Paraiškų teikėjai turi pateikti savo organizacijos juridinio statuso įrodymus.
      Įrodymai: paraiškų teikėjai privalo pateikti organizacijos įstatus ir oficialų registracijos pažymėjimą.
      2.   Finansinis pajėgumas
      Paraiškų teikėjai privalo turėti stabilius ir pakankamus finansavimo šaltinius, kad veiklos vykdymo laikotarpiu galėtų ją toliau vykdyti ir prisidėti prie bendro veiklos finansavimo.
      Įrodymai: paraiškų teikėjai privalo pateikti paskutinių dvejų finansinių metų pelno (nuostolio) ataskaitą ir balansą.
      Viešųjų įstaigų, tarpvyriausybiniais susitarimais įsteigtų tarptautinių viešųjų organizacijų arba specialistų agentūrų finansinis pajėgumas tikrinamas nebus.
      3.   Pajėgumas veikti
      Paraiškų teikėjai privalo turėti profesinius išteklius, kompetenciją ir gebėjimus, reikalingus siūlomam veiksmui užbaigti.
      Įrodymai: paraiškų teikėjai privalo pateikti naujausią metinę organizacijos veiklos ataskaitą, įskaitant veiklos, finansinius ir techninius duomenis ir visų projekte dalyvaujančių organizacijų susijusių darbuotojų gyvenimo aprašymus.
      4.   Papildomi Komisijos prašymu būtini pateikti dokumentai
      Paprašius paraiškų teikėjai privalo pateikti patvirtinto auditoriaus parengtą išorės audito ataskaitą, patvirtinančią paskutinių finansinių metų sąskaitas ir įvertinančią paraiškos teikėjo finansinį gyvybingumą.
      4.   SUBSIDIJŲ SKYRIMO KRITERIJAI
      Tik atmetimo ir atrankos kriterijų reikalavimus atitikę projektai bus tinkami vertinti toliau remiantis toliau nurodytais subsidijų skyrimo kriterijais. Kvietime teikti siūlymus turi būti nurodyta, kaip taikomi toliau išdėstytų subsidijų skyrimo kriterijų blokai.
      1.   Politikos kryptis ir projekto turinio svarba

                  a)

                  Projekto teigiamas poveikis Visuomenės sveikatos programai ir jos metiniam darbo planui atsižvelgiant į tikslų ir prioritetų įgyvendinimą;

                  b)

                  strateginė svarba atsižvelgiant į numatomą tikslą gerinti turimas žinias ir poveikį sveikatai;

                  c)

                  pridėtinė vertė visuomenės sveikatos srityje Europos lygiu:

                              —

                              poveikis tikslinėms grupėms, ilgalaikis ir galimas daugialypis poveikis, pvz., veiksmų pritaikomumas, pakeičiamumas ir tvarumas,

                              —

                              indėlis į svarbias ES politikos kryptis, papildomumas, sąveika ir suderinamumas su jomis.

                  d)

                  Geografinės aprėpties tinkamumas
                  Paraiškų teikėjai privalo užtikrinti geografinės projekto aprėpties tinkamumą siekiant jame numatytų tikslų, pagrįsti partneriais būti tinkamų šalių vaidmenį ir projekto išteklių arba tikslinių gyventojų grupių svarbą.
                  Nacionalinio arba subnacionalinio masto siūlymai (susiję tik su viena tinkama šalimi arba šalies vienu regionu) bus atmesti.

                  e)

                  Projekto tinkamumas atsižvelgiant į socialinę, kultūrinę ir politinę situaciją
                  Paraiškų teikėjai turi susieti projektą su dalyvaujančių šalių situacija arba su susijusiomis konkrečiomis sritimis ir užtikrinti numatytų veiksmų suderinamumą su tikslinių grupių kultūra ir požiūriu.

            2.   Techninė projekto kokybė
      a)   Įrodymų pagrindas
      Paraiškų teikėjai turi pateikti problemos analizę ir aiškiai aprašyti veiksnius, poveikį ir siūlomų priemonių veiksmingumą bei taikymą.
      b)   Su turiniu susiję nurodymai
      Paraiškų teikėjai turi aiškiai aprašyti siekius ir tikslus, tikslines grupes, įskaitant susijusius geografinius veiksnius, metodus, nepageidaujamą poveikį ir rezultatus;
      c)   Naujoviškumas, techninis papildomumas ir vengimas atkartoti kitus ES lygiu vykdomus veiksmus
      Paraiškų teikėjai turi aiškiai nurodyti, kuo pažangus būtų projektas šioje srityje atsižvelgiant į naujausius pasiekimus ir užtikrinti, kad jis nebus kopijuojamas ir nebus toks pat (nei iš dalies, nei visai) kaip projektai ir veiksmai, jau įgyvendinti Europos ir tarptautiniu lygiu.
      d)   Vertinimo strategija
      Paraiškų teikėjai turi aiškiai pagrįsti pasiūlytų metodų ir pasirinktų kriterijų pobūdį bei tinkamumą.
      e)   Informacijos skleidimo strategija
      Paraiškų teikėjai turi aiškiai aprašyti numatytos strategijos ir pasiūlytos metodikos tinkamumą, reikalingą siekiant užtikrinti rezultatų perleidžiamumą ir informacijos skleidimo tvarumą.
      3.   Projekto ir biudžeto valdymo kokybė
      a)   Projekto planavimas ir organizavimas
      Paraiškų teikėjai turi aprašyti būtinus veiksmus, tvarkaraštį ir svarbius etapus, numatytus rezultatus, užduočių pobūdį ir paskirstymą bei rizikos analizę.
      b)   Organizacinis pajėgumas
      Paraiškų teikėjai turi aprašyti valdymo struktūrą, personalo kompetenciją, pareigas, vidaus ryšius, sprendimų priėmimą, stebėseną ir priežiūrą;
      c)   Partnerystės kokybė
      Paraiškų teikėjai turi aprašyti numatomą partnerystę, pvz., apimtį, vaidmenis ir pareigas, skirtingų partnerių santykius, įvairių projekto partnerių sąveiką ir papildomumą bei tinklo sandarą.
      d)   Komunikacijos strategija
      Paraiškų teikėjai turi aprašyti komunikacijos strategiją, pvz., planavimą, tikslines grupes, naudojamų kanalų tinkamumą ir EB bendro finansavimo matomumą.
      e)   Bendras ir detalusis biudžetas
      Paraiškų teikėjai turi užtikrinti, kad biudžetas būtų pagrįstas, tinkamas, subalansuotas ir nuoseklus tiek paties turinio, tiek partnerių ir specialių projekto tikslų atžvilgiu. Partneriams biudžeto lėšos turi būti paskirstytos iki būtino pagrįsto lygio, vengiant per didelio suskaidymo.
      f)   Finansinis valdymas
      Paraiškų teikėjai turi aprašyti finansines procedūras, atsakomybę, atskaitomybės tvarką ir kontrolę.
      Kiekvienam kriterijų blokui taikomi toliau nurodyti koregavimo koeficientai. Konkretūs koregavimo koeficientai, taikytini atskiro bloko individualiam kriterijui, bus nurodyti kvietime teikti siūlymus.

                              1.

                              Politikos kryptis ir projekto turinio svarba

                  /30

                              2.

                              Techninė projekto kokybė

                  /40

                              3.

                              Projekto ir biudžeto valdymo kokybė

                  /30

            Didžiausias bendras balų skaičius /100
      Be to, kiekvienam kriterijų blokui bus nustatytos „minimalios“ ribos, kurių nepasiekę projektai bus atmesti.
      Po vertinimo pagal bendrą surinktų balų skaičių sudaromas finansuoti rekomenduotų projektų sąrašas. Priklausomai nuo turimo biudžeto daugiausia balų surinkusiems siūlymams bus skiriamas bendras finansavimas. Kiti bendrai finansuoti rekomenduoti siūlymai bus įtraukti į rezervo sąrašą.

         (1)  Tai reiškia, kad konkretų veiksmą, kuriam vienas pareiškėjas paprašė skirti subsidiją, Komisija gali patvirtinti kaip bendrai finansuotiną tik vieną kartą per metus, neatsižvelgiant į jo trukmę.